बालों को धोना और सुखाना उत्पादों का इस्तेमाल करना सही आहार सेवन करना सामान्य सलाह
अकसर लोग यह सोचकर गलती करते हैं कि उन्हें प्रतिदिन बाल धोने की आवश्यकता होती है, लेकिन अकसर बाल धोने से वास्तव में आपके बाल रूखे हो सकते हैं या उत्पाद से बालों को नुकसान पहुंच सकता है। ज्यादातर लोगों के लिए, अपने बालों को सप्ताह में दो बार धोना उचित होता है।  जितने लंबे, घने, घुंघराले, और ज्यादा संसाधित आपके बाल, तो आप बाल धोने का अंतर ज़्यादा कर सकते हैं। अगर आपके बाल जल्द ही तेल की वजह से चिपचिपे हो जाते हैं और इन्हें हर रोज धोने की जरूरत है, तो सौम्य या “प्रतिदिन” इस्तेमाल होने वाले शैंपू को ही उपयोग में लाएं, क्योंकि इनमें अन्य शैंपू के मुकाबले माइल्ड डिटर्जेंट मौजूद होते हैं। वैकल्पिक तौर पर, आप रीठा का इस्तेमाल करने की कोशिश कर सकते हैं। शैंपू करने के बाद, हमेशा अच्छे कंडीशनर का इस्तेमाल करें। कंडीशनर से आपके बालों को नमी मिलेगी, जिससे बालों को मुलायम बनाने में और संवारने में मदद मिलेगी। शॉवर के बाद कंडीशनर लगाने से बालों को ब्रश करना आसान होता है, और इस तरह बाल डैमेज होने से बच जाएंगे। कंडीशनर को सिर्फ बालों के निचली तरफ, सिरे पर और बालों के मध्य भाग पर लगाएं, स्कैल्प पर न लगाएं, अन्यथा आपके बाल चिपचिपे दिखने लगेंगे।  सप्ताह में कम से कम एक बार एक लीव-इन कंडीशनर का इस्तेमाल करें। लीव-इन कंडीशनर क्यूटिकलस् (cuticles) के गहराई तक जाता है और यह कंडीशनर क्यूटिकलस् को पूरी तरह से स्वस्थ करता है। शॉवर के बाद लीव-इन कंडीशनर स्प्रे का इस्तेमाल करने की कोशिश करें। यह स्प्रे बालों की उलझन सुलझाकर, बालों को कंघी करने में आसान कर देता है। अक्सर, डीप कंडीशनिंग ट्रीटमैंट लेने की कोशिश करें। आप डीप कंडीशनिंग ट्रीटमेंट के लिए जैतून का तेल (olive oil), आर्गन ऑयल (argan oil), ऐवाकाडो ऑयल (avocado oil), या नारियल का तेल का इस्तेमाल कर सकते हैं। सूखे बालों के मुकाबले गीले बाल डैमेज होने में ज्यादा संवेदनशील होते हैं, गीले बाल ज्यादा मुलायम होते हैं और टूटने की संभावना बढ़ जाती है। जो कि गीले बाल अधिक नाजुक होते हैं, आपको गीले बालों पर ब्रश का इस्तेमाल नहीं करना चाहिए। इसके बदले, आपको थोड़ा डिटैन्गलर (detangler) अपने बालों पर स्प्रे करना चाहिए, और फिर चौड़े दांतों वाले कंघी का इस्तेमाल करें, ताकि उलझे बालों को सुलझाकर, बालों का टूटना कम हो जाएं।  याद रखें, बालों के सिरे से कंघी करें, न कि जड़ों से। एक बार आपके बाल सूख जाएं, तो अनावश्यक ब्रश करने से, कंघी करने से या बालों को बार-बार छूने से बचें। गीले बालों को अपनी उंगलियों से सुलझाने पर आपके बाल डैमेज होकर झड़ सकते है। ध्यान रखें, बालों को कंघी करने के लिए उनका सूखने तक इंतजार करें और फिर कंघी की मदद से उलझे बालों को सुलझाएं। सुंदर, चिपचिपे, सूखे या रंगीन बालों के लिए शैंपू और कंडीशनर दोनों ही खरीदें और उसी पर टीके रहें! कोई फर्क नहीं पड़ता है कि आपके बाल किस प्रकार के है, बाजार में सर्वोत्तम उत्पाद उपलब्ध है जो खासकर आपके हर तरह के बालों की देखभाल करने के लिए बनाएं होते हैं। जब बाल गीले होते हैं, तब वह नाजुक होते हैं, खुरदरे तौलिए से बालों को सुखाने से बाल डैमेज हो सकते हैं। गीले बालों को तौलिए से रगड़कर सुखाने से क्यूटीकल (बालों की बाहरी परत) रूक्ष हो सकते हैं, और इस वजह से बाल ज्यादा टूटने लगते हैं और वह छल्लेदार या रोयेंदार बन जाते हैं।  तौलिए से बालों को रगड़कर पोंछने के बजाय, गीले बालों को तौलिए में लपेटे और अतिरिक्त पानी सोख लें। बाल धोने के बाद आप बालों को बढ़िया सोखने वाले तौलिए खरीदें और उसमें लपेट सकते हैं। लगातार हेअर ड्रायर का इस्तेमाल करने से बाल शुष्क हो सकते हैं, जिससे बाल टूटते हैं और दोमुंहे बन जाते हैं। जहां तक संभव हो, हेअर ड्रायर का इस्तेमाल सीमित करें, और अपने बालों को प्राकृतिक तरीके से सूखने दें। अगर आप हेअर ड्रायर का इस्तेमाल करते हैं, तो इसे बालों के एकदम करीब न धरें, क्योंकि ऐसा करने से आपके बाल जल जाएंगे।  बालों को सुखाने से पहले, बालों में हीट प्रोटेक्शन स्प्रे (heat protection spray) या सीरम (serum) लगाएं। बालों को डैमेज से बचाने के लिए, हेअर ड्रायर में कूलर सेटिंग का इस्तेमाल करने की कोशिश करें। आयोनिक हेअर ड्रायर खरीदें। आयोनिक हेअर ड्रायर से आवेशित कण (charged particles) बाहर निकलते हैं, जो बालों के सुखाने के समय को आधा कर देता है (हीट एक्स्पोजर को कम करता है) और इस हेअर ड्रायर से बालों को सीधे रखने में मदद मिलती है। कम से कम महीने में एक बार हेअर मास्क लगाएं ताकि बालों को गहरी कंडीशनिंग प्रदान कर सकें और बालों को ज्यादा मुलायम और रेशमी बना सकें। खासकर आपके बालों के प्रकार, जैसे आपके बाल शुष्क है, ऑइली है या रंग किए गए हैं इसके मुताबिक तैयार किए गए हेअर मास्क का इस्तेमाल करें। अच्छे क्वालिटी वाले हेअर मास्क आपको दवाई के दुकान और सलून में मिल सकते हैं। वैकल्पिक तौर पर, आप अपने रसोई की सामग्री का इस्तेमाल करके अपना हेअर मास्क खुद भी बना सकते हैं।    सभी प्रकार के बालों के लिए: एवोकाडो और शहद: पके हुए एवोकाडो को काटकर चम्मच से उसका गूदा बाहर निकालें और उसमें एक बड़ा चम्मच ऑरगैनिक शहद मिलायें। इस मिश्रण को बालों में लगाएं और 20 मिनट तक इसे लगे रहने दें, फिर बालों को धो लें।   रूखे बालों के लिए: ऑलिव ऑयल और अंडे: तीन बड़े चम्मच एक्ट्रा वर्ज़ीन ऑलिव ऑयल को दो अंडों के साथ मिलाएं और इस मिश्रण को बालों में लगाएं और 20 मिनट के लिए इसे ऐसे ही लगा रहने दें, फिर बालों को धो लें। अगर आपको कच्चे अंडे की गंध पसंद नहीं है, तो कच्चे अंडे के बदले आप एग ऑयल, एयोवा (eyova) का इस्तेमाल कर सकते हैं।   ऑयली बालों के लिए: ऐपल साइडर विनेगर और नींबू: 1/4 कप ऐपल साइडर विनेगर को कद्दूकस किए हुए एक नींबू के खुरचन के साथ मिलायें और इस मिश्रण को बालों में लगाएं और 15 मिनट के लिए इसे ऐसा ही लगा रहने दें ताकि यह मिश्रण स्कैल्प से अतिरिक्त तेल सोख लें, और फिर बालों को धो लें।   फ्लेकी स्कैल्प के लिए: केला, शहद, और बादाम: 1/2 पका हुआ मैश किया गया केला लें और उसमें दो बड़े चम्मच शहद और बादाम तेल की कुछ बूंदें मिलायें और इस मिश्रण को बालों में लगाएं। शॉवर कैप से बालों को ढक लें और इसे 20 मिनट तक ऐसे ही लगा रहने दें, फिर बालों को धो लें। सीरम को गीले बालों में सूखने से पहले लगाएं, या ब्लोअर से बाल सुखाने के तुरंत बाद लगाएं। ऐसा करने से आपको अपने बालों को मुलायम और रेशमी बनाए रखने में मदद मिलेगी, और बाल घुंघराले होना कम हो जाएगा।  आमतौर पर सीरम की छोटी सी मात्रा ही काफी है (लगभग 5 रुपये के सिक्के के आकार जितना)। सीरम को सिर्फ बालों के सिरे और बालों के बीच वाले हिस्से में लगाएं, न कि बालों की जड़ो पर, अन्यथा आपके बाल चिपचिपे दिखेंगे। बाल सुखाने वाले उपकरण जैसे आयरन और ड्रायर के उच्च तापमान पर बाल सुखाने से पहले अपने बालों में हीट प्रोटेक्शन लगाना अत्यंत महत्वपूर्ण है। हीट बालों का सबसे बड़ा शत्रु होता है, इसलिए अपने बालों को नम करने के लिए हीट प्रोटेक्शन स्प्रे का इस्तेमाल करें और इससे बाल जलना और टूटना कम हो जाएंगे।  हीट प्रोटेक्शन के उत्पाद अलग-अलग प्रकार में उपलब्ध होते हैं, जैसे स्प्रे (sprays), सीरम (serums), मूस (mousses) और क्रीम (creams)। हमेशा हीट प्रोटेक्शन उत्पाद को गीले या नम बालों में लगाएं ताकि वह पूरी तरह से बालों में सोख जाएं। अगर आप सूखे बालों में हीट प्रोटेक्शन उत्पाद लगाते हैं, तो यह बालों के ऊपरी हिस्से में ही लग जाएगा और इससे आपके बालों को उच्च तापमान से सुरक्षा नहीं मिलेगी। क्या आप जानते हैं, कि हानिकारक UV किरणों से अपनी त्वचा की सुरक्षा करना कितना जरूरी है, लेकिन आपके बालों का क्या? सूरज की किरणें आपके बालों को रूखा और डैमेज कर सकते हैं, इसलिए ऐसे उत्पाद जो खासकर सूरज की रोशनी से आपके बालों को डैमेज होने से बचाने के लिए बनाए गए हो, उनका इस्तेमाल करना बहुत जरूरी है। यह उत्पाद आपके हाइलाइटेड बालों को फीका होने से और बिखरे दिखने से बचाने में मदद कर सकते हैं, और काले बालों को सुनहरा या लाल होने से भी बचा सकता है।  ज्यादातर UV परिरक्षण (UV shield), बाल धोने के बाद आखिर में लगाने वाले उत्पाद है, जैसे कि UV-आधारित हेअर स्प्रे या लीव-इन कंडीशनर। यह याद रखें कि UV परिरक्षण (UV shielding) उत्पाद को हमेशा नम बालों में लगाने की आवश्यकता होती है। अन्यथा, यह बालों की सतह पर ही रह जाएगा और जड़ो तक नहीं पहुंचेगा। ऐसे शैंपू, कंडीशनर और अन्य हेअर उत्पाद जिनमें तेज सल्फेट (sulfates), पाराबेन (paraben) या सोडियम क्लोरीन (sodium chlorine) मौजूद होते हैं, उनके इस्तेमाल से बचें। यह केमिकल अधिक समय तक बालों में लगा रहने से, आपके बाल डैमेज होंगे और सिर भी भारी हो जाएगा। जब आप स्वस्थ बाल पाने के लिए उचित आहार लेने का विचार करते हैं, तो सामन मछली खाना अच्छा विकल्प है। सामन मछली में आवश्यक ओमेगा-3 फैटी ऐसिड (Omega-3 fatty acid) और अधिक मात्रा में विटीमिन-डी (vitamin D) और प्रोटीन (protein) मौजूद होते है, और यह सब मजबूत, स्वस्थ बालों के लिए आवश्यक है। स्वस्थ बालों के लिए ओमेगा-3 सबसे महत्वपूर्ण है, क्योंकि हेअर शाफ्ट को बनाने में लगभग 3% तक ओमेगा-3 फैटी ऐसिड की जरूरत है, यद्यपि यह आपके शरीर के प्राकृतिक तेल में पाया जाता है, जो आपके स्कैल्प को हाइड्रेटेड रखने में मदद करता है। आपको ओमेगा-3 फैटी ऐसिड अन्य मछलियाँ जैसे ट्राउट, हेरिंग, मैकरेल, सार्डीन के सेवन से भी मिलता है। या अगर आप मछली खाना पसंद नहीं करते है, तो अपने आहार में एवोकाडो और कद्दू के बीज शामिल करने की कोशिश करें। स्वादिष्ट स्नैक के तौर पर अखरोट का इस्तेमाल करने के अलावा, यह आपके बालों को स्वस्थ रखने के लिए अधिक लाभदायक है। इसके अलावा मेवों के मुकाबले, अखरोट में ओमेगा-3 अधिक मात्रा में पाया जाता है और अखरोट में विटामिन-ई (vitamin-E) और बायोटीन (biotin) भी अधिक मात्रा में मौजूद होता है। एक और दिलचस्प बात यह है कि अखरोट में मिनरल कापर भी मौजूद होता है, जो बालों के प्राकृतिक रंग में वृद्धि लाने में और बालों को चमकदार बनाने में मदद करता है। अखरोट को स्वादिष्ट सलाद में और डेजर्ट की टॉपिंग के तौर पर इस्तेमाल करने के अलावा, आप थोड़ा सा अखरोट का तेल सलाद के पत्तों पर छिड़किए या भूनने के लिए अखरोट का तेल इस्तेमाल करें। इस स्वादिष्ट शेलफिश में अधिक मात्रा में ज़िंक मौजूद होता है। ज़िंक स्वस्थ बालों के लिए बहुत ज्यादा महत्वपूर्ण है – वास्तव में आपके आहार में ज़िंक की मात्रा कम होने से बाल झड़ने की संभावना होती है। इससे आपका स्कैल्प शुष्क हो सकता है और रूसी की समस्या भी बढ़ जाता है। आपके रोज की आवश्यक ज़िंक की खुराक के पांच गुणा ज्यादा ज़िंक लगभग 85 ग्राम ऑइस्टर में मौजूद होता है। इसके अलावा ऑइस्टर में प्रोटीन भी कूट-कूट कर भरा होता है, जो आपके बालों के लिए सबसे अच्छी खबर है। आपको ज़िंक, नटस्, मीट, अंडे, सिरीयल और साबुत अनाज से बने ब्रेड में भी मिल सकता है। शकरकंद आपके शरीर को काफी मात्रा में बिटा कॅरोटीन (beta carotene) प्रदान करता है, जो एंटीऑक्सीडंट (antioxidant) है, जिससे विटामिन-ए (vitamin-A) की उत्पत्ति में मदद मिलती है। विटामिन-ए स्कैल्प में तेल की उत्पत्ति को बढ़ाता है और स्कैल्प को नमी प्रदान करके उसे शुष्क होने से बचाता है। विटामिन-ए की कमी से स्कैल्प शुष्क होकर उसे खुजली और रूसी की समस्या का सामना करना पड़ सकता है। बिटा कॅरोटीन के अन्य प्राकृतिक स्तोत्र हैं: खरबूजा, गाजर, आम, एप्रिकॉट और कद्दू। अंडों में प्रोटीन के अलावा (बाल की बनावट में 97% प्रोटीन उपस्थित होता है) चार अन्य मिनरल उपस्थित होते हैं, जैसे कि: ज़िंक (zinc), सिलीनीयम (selenium), सल्फर (sulfur), और आयरन (iron)। आयरन सबसे महत्वपूर्ण मिनरल है, क्योंकि यह बालों के रोमछिद्र (follicles) के लिए ऑक्सीजन का परिवहन सक्षम बनाता है और एनीमिया (anemia) को रोकने में मदद करेगा, यह ऐसी बीमारी है जिसमें बाल झड़ सकते हैं। अन्य पशु उत्पाद, जैसे मीट, चिकन, और मछली, भी आपके शरीर में आयरन की मात्रा को बढ़ा सकते हैं। पालक एक सूपर-फूड है, जिसमें आयरन, बिटा कैरोटीन, फोलेट (folate), और विटामिन-सी (vitamin C) पाया जाता है – यह सब स्कैल्प में तेल उत्पादन करके, बालों को सुंदर, चमकदार बनाने में मदद करते हैं और बालों के रोमछिद्र (follicles) को स्वस्थ बनाने में प्रोत्साहित करते हैं। अगर आपको पालक खाना पसंद नहीं है, तो अन्य हरी सब्जियां जिनमें पोषक तत्व अधिक होता है, जैसे ब्राकोली, केल, और स्विस कार्ड (Swiss chard) खा सकते हैं। दाल – यह आहार किसी भी क्षेत्र में रहने वाले वेगन और शाकाहारी लोगों के लिए एकदम उचित आहार है – और इनमें बालों को स्वस्थ करने वाले विटामिन और मिनरल, जैसे प्रौटीन, आयरन, ज़िंक, और बायोटिन भरपूर मात्रा में मौजूद है। और इसलिए अगर आप मीट खाना पसंद करते हैं, तब भी दाल की थोड़ी सी मात्रा ही सही अपने आहार में शामिल करने की कोशिश करें। दही में काफी मात्रा में प्रोटीन मौजूद होता है (जो आपके बालों के लिए उचित है) विटामिन बी5 (जिसे पॅन्टोथेनिक ऐसिड कहा जाता है, जो कई शैंपू और कंडीशनर में पाया जाता है) और विटामिन-डी, जिसे फिलहाल ही बालों के रोमछिद्र (follicles) के साथ जोड़ा गया है। इसी प्रकार के अन्य लाभकारी डेयरी उत्पाद में पनीर, कम फैट वाला चीज़, और स्कीम दूध शामिल है। ब्लूबेरी आपके स्वास्थ्य के लिए बहुत ज्यादा लाभकारी है, और इस फल में विटामिन-सी की मात्रा अधिक होती है, जो वास्तव में आपके बालों को अच्छी बनावट प्रदान करता है। विटामिन-सी रक्तसंचार बढ़ाता है, जो छोटे रक्त वाहिकाओं को स्कैल्प और बालों के रोमछिद्र तक पहुँचाने के लिए आवश्यक है। विटामिन-सी की उचित मात्रा के बिना, बाल नाजुक होकर टूट जाएंगे। प्रोटीन की मात्रा में पोल्ट्री को हराना मुश्किल है, जिसमें ज़िंक, आयरन, और विटामिन-बी भी मौजूद है, जो बालों को मजबूत और घना बनाने में मदद करता है। चूंकि आपके बाल पूरी तरह से प्रोटीन से बने होते हैं, इस वजह से प्रोटीन युक्त आहार पूरी तरह से आपके अच्छे बालों का आधार है, इसलिए अपने दिल के लिए या (अपने बालों के लिए!) यह आहार खाएं। टर्की, मीट, तैलीय मछली, चिकन सब प्रोटीन के अच्छे स्तोत्र है। हालांकि स्वस्थ आहार लेना, स्वस्थ बाल पाने के लिए विटामिन लेना बेहतरीन तरीका है, लेकिन सप्लिमेंट लेने से आप सुनिश्चित कर सकते हैं कि अपने दैनिक आवश्यकता के अनुसार विटामिन की खुराक मिल रहा है या नहीं। 5 सबसे महत्वपूर्ण विटामिन जो आप स्वस्थ बालों के लिए सप्लिमेंट के तौर पर ले सकते हैं, वह है, बायोटिन, विटामिन-ए, विटामिन-इ, विटीमिन-बी5 और इनोसिटोल (Inositol)। आहार में कोई भी सप्लिमेंट लेने से पहले, अपने डॉक्टर से याद से सलाह मशवरा कर लें। हेअर केअर एक्स्पर्ट आपको अकसर हर 6-8 सप्ताह में एक बार अपने बालों को ट्रिम करने की सलाह देते है, ताकि मृत सिरे को दूर किया जाएं और अपने बालों को सही आकार दे सकें।  आम तौर पर बालों के सिरे को एक या दो इंच काटने से दोमुंहे बाल कट जाएंगे, परंतु हमेशा अपने स्टाइलिस्ट से सलाह लें।  अगर आप अपने बालों को लंबे रखना चाहते हैं, तो लेअर कट करवाएं ताकि बालों के डैमेज हिस्से को काटा जा सकें और बालों की लंबाई भी कायम रहें। हैट पहनने से हानिकारक UV किरणों से और सूरज की तेज़ रोशनी के कारण आपके बालों को बचाने में मदद मिल सकती है। हैट पहनने से बाल धोने के बीच के समय में बालों के तैलीय जड़ों को ढकने में भी मदद मिलेगी। अगर आपको हैट पहनना पसंद नहीं है, तो बान्दाना (bandana) या स्कार्फ को सिर पर लपेटने की कोशिश करें। बालों को कसकर बांधने से बाल टूट जाते है, खासकर जब बाल पहले से सूखे होते है। जब बाल गीले होते हैं, तब उन्हें पीछे की और खींचकर बांधने से भी बाल अधिक डैमेज़ हो जाते हैं। बालों का ढीला जुडा या पोनीटेल बनाने की कोशिश करें, और सोने से पहले बालों को खुला छोड़ दें।  हर दूसरे दिन बालों को अलग-अलग तरह से बांधने की कोशिश करें – एक दिन बालों को नीचे की तरफ बांधे, अगले दिन ऊपर की तरफ बांधे और फिर अगले दिन साइड में बांधे। ऐसा करने से आपको हमेशा बालों के एक ही स्ट्रैंड पर जोर नहीं देना पड़ेगा।  मेटल बैंड से बालों को न बांधें, क्योंकि इससे बाल और भी ज्यादा डैमेज हो जाएंगे। तनाव से आपके शरीर में केमिकल रिएक्शन होती है जिसका नकारात्मक प्रभाव आपके स्वास्थ्य पर पड़ता है। यह बदलाव आपके पूरे शरीर पर दिखाई देता है, इसमें आपके बाल भी शामिल है, जो पतले हो सकते हैं या तनाव के कारण झड़ सकते हैं। तनाव-मुक्त रहकर अपने स्वास्थ्य और अपने बालों पर कृपा करें। अपने दिन के अंत में आराम करने का विचार करें। सरल व्यायाम, मसाज करना, और एरोमा-थेरपी तनाव को कम करने के अच्छे तरीके हैं और इससे आपके बालों के स्वास्थ्य में सुधार आ जाएगा। कॉटन युक्त गिलाफ पर सोने से बचें, जो आपके बालों को शुष्क कर सकते हैं, इसलिए इसके बजाय सैटिन या सिल्क गिलाफ का इस्तेमाल करें या रात में अपने बालों को सिल्क के स्कार्फ में लपेटें। कसकर बांधे हुए पोनीटेल के साथ न सोएं, क्योंकि इससे आपके बाल टूट सकते हैं। अपने जीवन से धूम्रपान, कैफीन, और फिज़ी पेय को दूर कर दें – ऐसा करने से आपके बालों को लंबा और मजबूत होने में मदद मिलेगी।
पता करें कि कब बाल धोने हैं: कंडीशनर का इस्तेमाल करें: कंघी का इस्तेमाल करें: आपके बालों को सूट करने वाले शैंपू और कंडीशनर खरीदें: बालों को तौलिए से न सुखाएं: हेअर ड्रायर का इस्तेमाल सीमित करें: हेअर मास्क लगाएं: सीरम का इस्तेमाल करें: हीट प्रोटेक्शन का इस्तेमाल करें: UV परिरक्षण (UV shielding) उत्पादों का इस्तेमाल करें: ज्यादा रसायन वाले उत्पाद का इस्तेमाल न करें: सामन (Salmon) मछली खाएं: अखरोट खाएं: ऑइस्टर खाएं: शकरकंद खाएं: अंडे खाए: पालक खाएं: दाल खाएं: दही खाएं: ब्लूबेरी खाएं: पोल्ट्री आहार खाएं: सप्लिमेंट लें: हर 6-8 सप्ताह में एक बार अपने बाल ट्रिम करवाएं: हैट पहनें: बालों को ऊपर बांधते समय ध्यान रखें: तनाव से दूर रहें: रात में अपने बालों की सुरक्षा करें: धूम्रपान, कैफीन, और फिज़ी पेय से बचें:
https://www.wikihow.com/Keep-Your-Hair-Healthy https://www.wikihow.com/Keep-Your-Hair-Healthy https://www.wikihow.com/Keep-Your-Hair-Healthy https://www.wikihow.com/Keep-Your-Hair-Healthy
Washing and Drying Using Products Eating Right General Advice